Heinz Keßler

Heinz Keßler (26. jaanuar 1920 Lauban (tänapäeval Lubań, Poola) – 2. mai 2017 Berliin) oli Saksa DV sõjaväelane ja riigitegelane.

Elulugu
Heinz Keßler oli pärit töölisperekonnast, tema vanemad olid kommunistid. Heinz Keßler õppis masinalukksepaks. 1940. aastal kutsuti ta teenistusse Wehrmachti. 15. juulil 1941 jooksis ta Idarindel Nõukogude poole üle. 1943. aastal oli ta üks Vaba Saksa Rahvuskomitee asutajaliikmetest. 1945. aastal pöördus ta Saksamaale tagasi ja astus Saksamaa Kommunistlikku Parteisse, millest 1946. aastal sotsiaaldemokraatide sundliitmise järel sai Saksamaa Sotsialistlik Ühtsuspartei.Aus dem Leben von Heinz Kessler ddr-kabinett-bochum.de

Alates 1946. aastast oli ta Saksamaa Sotsialistliku Ühtsuspartei Keskkomitee liige.Heinz Keßler DDR-Lexikon

1948–1950 oli Heinz Keßler Saksa Vaba Noorsoo Liidu Kesknõukogu sekretär. 1. novembril 1950 astus ta Saksa DV relvastatud organite teenistusse. 1952–1955 oli ta Saksa Rahvapolitsei õhujõudude juhataja ja aeroklubi president. 1. oktoobril 1952 sai ta kindralmajori auastme. 1955–1956 õppis ta Nõukogude Liidus. Seoses Saksa DV Rahvaarmee loomisega sai ta 1956. aastal kaitseministri asetäitjaks ja õhujõudude juhatajaks. 1959. aastal sai ta kindralleitnandi auastme ja 1966. aastal kindraloobersti auastme. 1967–1978 oli Keßler kaitseministri asetäitja ja Peastaabi juhataja. 1979–1985 oli ta kaitseministri asetäitja ja Saksa DV Rahvaarmee Poliitilise Peavalitsuse ülem.Wir gratulieren zum 95. Geburtstag und wünschen alles erdenklich Gute Verband zur Pflege der Traditionen der Nationalen Volksarmee und der Grenztruppen der DDR e.V.

Heinz Keßler oli 3. detsembrist 1985 kuni 18. novembrini 1989 Saksa DV kaitseminister.German Democratic Republic : Ministries, political parties, etc. rulers.org

Alates 1986. aasta aprillist oli Heinz Keßler Saksamaa Sotsialistliku Ühtsuspartei Keskkomitee Poliitbüroo liige.SED-Führungsgremien :Übersicht über die Mitglieder und Kandidaten des Politbüros des ZK der SED (1949-1989) Bundesarchiv. SED- und FDGB-Archivgut

1990. aasta jaanuaris heideti Heinz Keßler välja Saksamaa Sotsialistliku Ühtsuspartei järglasorganisatsioonist Demokraatliku Sotsialismi Parteist.Heinz Keßler : geb. 20. Januar 1920 Lauban (Schlesien) Chronik der Wende

24. jaanuaril 1990 vahistati ta süüdistatuna riigi raha raiskamises, kuid sama aasta aprillis vabastati vahi alt.Heinz Keßler: Die letzten Tage der SED und der Deutschen Demokratischen Republik : Abschrift eines Interviews mit Heinz Keßler nachrichtenbetriebsamt.de 16. septembril 1993 mõistis Berliini Maakohus Heinz Keßleri Saksa DV ajal aset leidnud piiriületajate tapmiste ees seitsmeks ja pooleks aastaks vangi.Die Ahndung der Todesschüsse n-tv.de Keßler kaebas kohtuotsuse edasi, kuid Saksamaa Liidukohus jättis selle 1994. aasta juulis kehtima.Hans Schueler. Sie waren Täter : Der Bundesgerichtshof hat die DDR-Führung abgeurteilt Die Zeit, 29. juuli 1994 29. oktoobril 1998 vabastati ta tervislikel põhjustel ennetähtaegselt vangistusest.So schwach und zersplittert die antikapitalistischen Kräfte heute auch noch sind ... kommunisten-online.de

Auastmed
 Aasta Kuupäev  Auaste 1950 1. november  kindralinspektor 1952 1. oktoober 20px kindralmajor 1959 1. oktoober 20px kindralleitnant 1966 1. märts 20px kindralooberst 1985 3. detsember 20px armeekindral

Viited

Kategooria:Saksa DV armeekindralid
Kategooria:Saksa DV kaitseministrid
Kategooria:Saksa DV poliitikud
Kategooria:Kaitseministrid
Kategooria:Karl Marxi ordeni kavalerid
Kategooria:Scharnhorsti ordeni kavalerid
Kategooria:Oktoobrirevolutsiooni ordeni kavalerid
Kategooria:Punatähe ordeni kavalerid
Kategooria:Sündinud 1920
Kategooria:Surnud 2017